Unutarnji Hebridi

Unutrašnji Hebridi (engleski: Inner Hebrides, škotsko-gelski: Na h-Eileanan a-staigh) je arhipelag u Atlantiku na sjeverozapadu Škotske. Geografija Arhipelag se proteže u dužini od nekih 240 km od krajnje sjeverne točke na otoku Skye do otoka Islay na jugu. Za razliku od Vanjskih Hebrida - Unutrašnji Hebridi leže blizu obale, a od Vanjskih Hebrida ih razdvaja morski kanal Mali Minch i Hebridsko more. Taj arhipelag površine 4130 km² na kom živi 18,948 stanovnika. formira 36 naseljena, i 43 nenaseljena otoka. Najveći otoci tog arhipelaga su; Skye, Mull, Jura i Islay. Otok Skye i mali otočići koji ga okružuju Soay, Scalpay, Raasay i Rona administrativno podpadaju pod područno vijeće (council area) Highland. Dok ostali otoci arhipelaga podpadaju pod područno vijeće Argyll i Bute. Na otočiću Rùm nalazi se Istraživački centar za zaštitu prirode, koji je specijaliziran za istraživanja na polju botanike i geologije i proučavanje highlandskih jelena, divljih koza, krava i ponija. Najzapadniji otok arhipelaga Tiree, udaljen 80 km od kopna, ima ekonomiju koja se bazira na eksploataciji mramora i malim zakupničkim farmama, koje se bave uzgojem krumpira, stočarstvom, ribarstvom i turizmom. Najjužniji otok Unutrašnjih Hebrida - Islay, poznat je po tome što je bio drevno sjedište klana Macdonalds, koji su dugo bili gospodari arhipelaga, sve dok ih - 1616. nije smjenio klan Campbells. Njegova ekonomija bazira se na poljoprivredi, stočarstvu, proizvodnji sira, whiskya i turizmu. Unutrašnji Hebridi imaju blagu oceansku klimu. Lista deset najvećih otoka Historija Prvih nekoliko vijekova nove ere stanovnici su govorili isključivo gelski. Arhipelag je pokršten tek nakon dolaska Svetog Kolumba na otok Ionu - 563.. Otoci su trpili od stalnih prepada norveških Vikinga od početka 8. vijeka. A od 9. do 12. vijeka, bili su pod njihovom vlašću. Nakon bune koje je poveo Somerled Norvežani su protjerani, pa je arhipelag imao vlastite gospodare, sve do kraja srednjeg vijeka. Kraljevina Škotska nije uspjela uspostaviti efikasnu kontrolu nad arhipelagom sve do 1493. kad se historija arhipelaga spaja sa historijskim grofovijama na koje je podjeljen.. Reference Literatura Vanjske veze Inner Hebrides na portalu Encyclopædia Britannica (en) Vodič po Unutrašnjim Hebridima (en)